CELEX: 62018CA0828
Language: el
Date: 2020-06-04 00:00:00
Title: Υπόθεση C-828/18: Απόφαση του Δικαστηρίου (ένατο τμήμα) της 4ης Ιουνίου 2020 [αίτηση του Tribunal de commerce de Paris (Γαλλία) για την έκδοση προδικαστικής αποφάσεως] — Trendsetteuse SARL κατά DCA SARL [Προδικαστική παραπομπή – Εμπορικοί αντιπρόσωποι (ανεξάρτητοι επαγγελματίες) – Οδηγία 86/653/ΕΟΚ – Άρθρο 1, παράγραφος 2 – Έννοια του «εμπορικού αντιπροσώπου» – Διαπραγμάτευση της πωλήσεως ή της αγοράς εμπορευμάτων για λογαριασμό του αντιπροσωπευομένου – Μεσολαβητής που δεν έχει τη δυνατότητα τροποποιήσεως των όρων πωλήσεως και των τιμών των εμπορευμάτων των οποίων την πώληση έχει αναλάβει]

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/5
            
         
      Απόφαση του Δικαστηρίου (ένατο τμήμα) της 4ης Ιουνίου 2020 [αίτηση του Tribunal de commerce de Paris (Γαλλία) για την έκδοση προδικαστικής αποφάσεως] — Trendsetteuse SARL κατά DCA SARL
      (Υπόθεση C-828/18) (1)
      
      (Προδικαστική παραπομπή - Εμπορικοί αντιπρόσωποι (ανεξάρτητοι επαγγελματίες) - Οδηγία 86/653/ΕΟΚ - Άρθρο 1, παράγραφος 2 - Έννοια του «εμπορικού αντιπροσώπου» - Διαπραγμάτευση της πωλήσεως ή της αγοράς εμπορευμάτων για λογαριασμό του αντιπροσωπευομένου - Μεσολαβητής που δεν έχει τη δυνατότητα τροποποιήσεως των όρων πωλήσεως και των τιμών των εμπορευμάτων των οποίων την πώληση έχει αναλάβει)
      (2020/C 262/06)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de commerce de Paris
      
         Διάδικοι στην υπόθεση της κύριας δίκης
      
      Trendsetteuse SARL
      
         κατά
      
      DCA SARL
      
         Διατακτικό
      
      Το άρθρο 1, παράγραφος 2, της οδηγίας 86/653/ΕΟΚ του Συμβουλίου, της 18ης Δεκεμβρίου 1986, για τον συντονισμό των δικαίων των κρατών μελών όσον αφορά τους εμπορικούς αντιπροσώπους (ανεξάρτητους επαγγελματίες), έχει την έννοια ότι, προκειμένου ένα πρόσωπο να χαρακτηριστεί ως εμπορικός αντιπρόσωπος κατά την έννοια της διατάξεως αυτής, δεν πρέπει οπωσδήποτε να έχει τη δυνατότητα τροποποιήσεως των τιμών των εμπορευμάτων των οποίων την πώληση έχει αναλάβει για λογαριασμό του αντιπροσωπευομένου.
      
         (1)  ΕΕ C 82 της 4.3.2019.